สังคมข่าวหุ้น
*...ดัชนีตลาดหุ้นไทยปิดที่ระดับ 1,548.96 จุด เพิ่มขึ้น 7.84 จุด มูลค่าการซื้อขาย 89,461.41 ล้านบาท จับตาการทยอยประกาศผลประกอบการของบริษัทจดทะเบียน ที่เริ่มจากกลุ่มแบงก์  พร้อมติดตามตัวเลขเงินเฟ้อของยุโรป ขณะที่ในวันที่ 22 เม.ย.ติดตามตัวเลขส่งออกของไทย และการประชุมธนาคารกลางยุโรป (ECB)...
18 เม.ย. 2564

สโนว์แมน
*…ดัชนีตลาดหุ้นไทยปิดที่ระดับ 1,548.96 จุด เพิ่มขึ้น 7.84 จุด มูลค่าการซื้อขาย 89,461.41 ล้านบาท จับตาการทยอยประกาศผลประกอบการของบริษัทจดทะเบียน ที่เริ่มจากกลุ่มแบงก์  พร้อมติดตามตัวเลขเงินเฟ้อของยุโรป ขณะที่ในวันที่ 22 เม.ย.ติดตามตัวเลขส่งออกของไทย และการประชุมธนาคารกลางยุโรป (ECB)…
*…ราคาหุ้น PTTEP ล่าสุด (16 เม.ย.) ปรับขึ้น 4.04% มาปิดตลาดที่ 116 ล้านบาท หลังบล.บัวหลวง คาดราคาหุ้นจะสามารถปรับตัวขึ้นจากทิศทางกำไรที่ดี โดยประเมินกำไรไตรมาส 1/64 ไว้ 5,600 ล้านบาท พุ่ง 120% จากไตรมาสก่อน รวมถึงราคาน้ำมันที่จะยังได้รับแรงหนุนต่อเนื่อง จึงแนะนำ “ซื้อ” ราคาเป้าหมาย 130 บาท มีอัพไซด์ราว 12%…
*…หุ้นไอพีโอน้องใหม่ “พรอสเพอร์ เอ็นจิเนียริ่ง” (PROS) ผู้ให้บริการรับเหมาติดตั้งงานระบบวิศวกรรมประกอบอาคารรายใหญ่ของประเทศ เคาะราคาขายไอพีโอ 2 บาท/หุ้น เปิดจองซื้อหุ้นไอพีโอ 140 ล้านหุ้น ระหว่างวันที่ 19-21 เม.ย.นี้ ดีเดย์เข้าเทรดในตลาด mai วันที่ 27 เม.ย.นี้ โดยราคาดังกล่าวคิดเป็น P/E ที่ 22 เท่า เทียบกับบริษัทที่มีธุรกิจคล้ายคลึงกันที่มี P/E ประมาณ 40 เท่า ถือเป็นระดับราคาที่จูงใจให้น่าสนใจ เหมาะสมกับปัจจัยพื้นฐานและศักยภาพการเติบโตของธุรกิจที่มีอย่างต่อเนื่อง…
*…อีกหนึ่งหุ้นไอพีโอน้องใหม่ “แอสเซทไวส์” หรือ ASW ที่เปิดจองซื้อหุ้นวันที่ 19-21 เม.ย.นี้ เคาะราคาไอพีโอ 9.82 บาท/หุ้น คิดเป็น P/E ที่ 8.54 เท่า ต่ำกว่า P/E กลุ่มอสังหาฯ อยู่ที่ 11 เท่า พร้อมเทรดในตลาด SET วันที่ 28 เม.ย. นี้ เล็งระดมทุนขยายธุรกิจ ชูจุดเด่นเป็นผู้พัฒนาโครงการอสังหาฯ ที่ครบเครื่อง ด้วยแบ็กล็อกรอโอนกว่า 7,800 ล้านบาท มีความสามารถในการทำกำไรสูงโชว์ Gross Profit Margin สูงกว่า 40% พร้อมมีแผนเปิดตัว 6 โครงการใหม่ในปีนี้ มูลค่ารวม 10,850 ล้านบาท…
*…ตลาดหลักทรัพย์ฯ ให้ BROOK, BROOK-W5, ECF, TQR ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) โดย BROOK, BROOK-W5 เริ่มตั้งแต่ 19 เม.ย.-7 พ.ค. 64 ขณะที่ ECF, TQR เริ่มตั้งแต่ 19 เม.ย.-28 พ.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ TRITN, TRITN-W3 ใช้ถึง 22 เม.ย. ด้าน SAK, CIG, SAK ใช้ถึง 23 เม.ย. 64 สำหรับ SAAM ใช้ถึง 29 เม.ย. 64 ขณะที่ CHAYO, CHAYO-W1, DOD, DOD-W1, KWM, GSC ใช้ถึง 30 เม.ย. 64 รวมถึง JTS, PLANET ใช้ถึง 6 พ.ค. 64 ส่วน MICRO, TTA, WORK ใช้ถึง 7 พ.ค. 64 ขณะที่ J, J-W1, KOOL, NEX , NEX-W2, PACO ใช้ถึง 14 พ.ค. 64 และ 7UP, 7UP-W4, YGG ใช้ถึง 21 พ.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.